Դե Կալբ (Իլինոյս)

Դե Կալբ (անգլ.՝ DeKalb, ՄՀԱ՝ dɨkælb), քաղաք Ամերիկայի Միացյալ Նահանգների Իլինոյս նահանգի Դե Կալբ շրջանում։ Ըստ 2010 թվականի մարդահամարի տվյալների՝ քաղաքում ապրում է 43 862 մարդ։ Անվանվել է ի պատիվ ամերիկացի պատերազմի հերոս Իոհան դե Կալբի։


== Աշխարհագրություն ==
Դե Կալբը գտնվում է Քիշվոքի գետի վրա(41°55′53″ հս․ լ. 88°45′01″ ամ. ե.)։
Ըստ ԱՄՆ-ի բնակչության մարդահամարի բյուրոյի՝ քաղաքը ունի 32,7 կմ2 (12,6 մղոն2) տարածք։
2007 թվականի օգոստոսի 24-ին տեղի ունեցավ Քիշվոքի գետի ամենահզոր վարարումներից մեկը։ Ջրի մակարդակը հասել էր 4,65 մետր (ռեկորդը 4,8 մետր է), որը վատ հետևանքներ է թողում քաղաքի վրա։


== Կլիմա ==


== Ժողովրդագրություն ==
Ըստ 2000 թվականի մարդահամարի տվյալների՝ բնակիչների ընդհանուր քանակը կազմում է 39 018 մարդ։ Գրանցված է 13 081 տանուտեր և 6566 ընտանիք։ Մինչև 2010 թվականը, բնակչությունը աճել է մինչև 43 862 մարդ։
Բնակչության ռասայական կազմը․

սպիտակամորթներ՝ 73,0 %
աֆրոամերիկացիներ՝ 9,08 %
բնիկ ամերիկացիներ՝ 0,24 %
ասիացիներ՝ 4,62 %
լատինոամերիկացիներ՝ 9,04 % և այլն։13 081 տանուտերերից 25,9 %-ը ունեին մինչև 18 տարեկան երեխաներ, որոնք ապրում էին ծնողների հետ, 37,0 %-ը ամուսնացած զույգեր էին, որոնք միասին էին ապրում, 9,4 %-ը՝ միայնակ մայրեր, իսկ 49,8 %-ը՝ առանձին դեմքեր։ Տանուտերերի 7,3 %-ը 65 տարեկանից բարձր միայնակ ապրողներ էին։ Տնատիրության միջին չափսը 2,42 մարդ է, իսկ ընտանիքի անդամների միջին քանակը՝ 3,02 մարդ։
Բնակչության տաիրքային կազմը․

մինչև 18 տարեկաններ՝ 19,9 %
18-ից 24 տարեկաններ՝ 39,2 %
25-ից 44 տարեկաններ՝ 23,8 %
45-ից 64 տարեկաններ՝ 12,0 %
65 տարեկանից բարձր՝ 8,1 %։Բնակչության միջին տարիքը 23 տարեկանն է։ 100 կնոջ բաժին է ընկնում 97,9 տղամարդ։ Յուրաքանչյուր 18 տարեկանից բարձր կանանց բաժին է ընկնում 96,1 տղամարդ։
Տանուտերերի միջին եկամուտը տարեկան $ 35 153 է, ամեն ընտանիքինը՝ $ 53 017։ Մեկ շնչի միջին եկամուտը տարեկան $ 16 261 է։ Տղամարդկանց միջին եկամուտը՝ $ 36 255, իսկ կանանցը՝ $ 26 422։


== Պատմություն ==

Տարածքում սկսել են ապրել 1837 թվականից և մինչև 1853 թվականը Դե Կալբը մնում էր մեծ հասարակություն, մինչև այստեղ իր աշխատանքը չսկսեց Chicago and North Western Transportation Company տրանսպորտային կազմակերպությունը։ Քաղաքի բարենպաստ դիրքը հեշտացրեց գյուղատնտեսական դաստիարակությունը և հասանելությունը խոշոր շուկաների։ Մինչև 1873-1874 թվականների գյուղատնտեսությունը Դե Կալբի տնտեսության հիմքն էր, մինչև ֆերմեր Ժոզեֆ Գլիդենի սեփական հայտնագործության՝ փշալարի խոշոր արտադրության սկսելը։
1865 թվականին Դե Կալբ է եկել Հենրի Գուրլերը, ով սկսեց կաթի արտադրությունը։ 1895 թվականին նա սկսեց իր «Մաքուր կաթ»-ը արտահանել Չիկագո։
Հյուսիսային Իլինոյսում Մանկավարական դպրոցի բացումից հետո 1895 թվականին Դե Կալբը սկսեց աստիճանաբար վերածվել կրթության կենտրոն։ Ավելի ուշ դպրոցը վերածվեց այ-մյան Հյուսիսային Իլինոյսի համալսարանի, որը հայտնի է իր մանկավարժական, ինժեներական կրթությամբ և երաժշտական ծրագրերով։
1912 թվականին ֆերմերային բյուրոյի ստեղծումից հետո գյուղատնտեսությունը նորից մղվում է առաջնային պլան։ 1930-ական թվականներին DeKalb AgResearch Corporation (այժմ՝ MONSANTO) ընկերությունը շուկա հանեց իր եգիպտացորենի սերմերի առաջին հիբրիդային տեսակը։


== Հայտնի բնիկներ և եկվորներ ==
Ժոզեֆ Գլիդեն՝ ամերիկացի ֆերմեր, փշալարի գյուտարարը
Ուիլիարդ Ուիրց՝ ԱՄՆ-ի նախագահի վարչության քարտուղարուհի, աշխատանքի նախարար
Ռիչարդ Ջենքինս՝ կինոյի, թատրոնի և հեռուստատեսության ամերիկացի դերասան
Ժուդաս Իսքարիոտ՝ ամերիկյան բլեք մետալ խումբ
Բարբարա Հեյլ՝ ամերիկացի դերասանուհի
Սինդի Քրոուֆորդ՝ ամերիկացի սուպերմոդել, MTV հաղորդավարուհի, դերասանուհի
Ռայա Հարբուզովա՝ ռուս և ամերիկացի թավջուտակահարուհի։


== Ծանոթագրություններ ==